CELEX: 
Language: mt
Date: 2009-09-26 00:00:00
Title: 2009/661/KE: Deċiżjoni tal-Parlament Ewropew tat- 23 ta’ April 2009 dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà tan-Netwerk u l-Informazzjoni għas-sena finanzjarja 2007#Riżoluzzjoni tal-Parlament Ewropew tat- 23 ta’ April 2009 li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà tan-Network u l-Informazzjoni għas-sena finanzjarja 2007

26.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 255/153
            
         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà tan-Netwerk u l-Informazzjoni għas-sena finanzjarja 2007
   (2009/661/KE)
   IL-PARLAMENT EWROPEW,
   
               —
            
            
               wara li kkunsidra l-kontijiet annwali definittivi tal-Aġenzija Ewropea għas-Sigurtà tan-Networks u l-Informazzjoni għas-sena finanzjarja 2007 (1),
            
         
               —
            
            
               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea għas-Sigurtà tan-Networks u l-Informazzjoni għas-sena finanzjarja 2007, flimkien mat-tweġibiet tal-Aġenzija (2),
            
         
               —
            
            
               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),
            
         
               —
            
            
               wara li kkunsidra t-Trattat KE, u b’mod partikulari l-Artikolu 276 tiegħu,
            
         
               —
            
            
               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikulari l-Artikolu 185 tiegħu,
            
         
               —
            
            
               wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jwaqqaf Aġenzija Ewropea għas-Sigurtà tan-Network u l-Informazzjoni (4), u b’mod partikolari l-Artikolu 17 tiegħu,
            
         
               —
            
            
               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,
            
         
               —
            
            
               wara li kkunsidra l-Artikolu 71 u l-Anness V tar-Regoli tal-Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Kontroll tal-Baġit (A6-0158/2009),
            
         
               1.
            
            
               Jagħti l-kwittanza lid-Direttur Eżekuttiv tal-Aġenzija Ewropea għas-Sigurtà tan-Networks u l-Informazzjoni għall-implimentazzjoni tal-baġit tal-Aġenzija għas-sena finanzjarja 2007;
            
         
               2.
            
            
               Jippreżenta l-kummenti tiegħu fir-riżoluzzjoni ta’ hawn taħt;
            
         
               3.
            
            
               Jagħti istruzzjonijiet lill-President tiegħu sabiex jgħaddi din id-Deċiżjoni kif ukoll ir-riżoluzzjoni li tagħmel parti integrali minnha, lid-Direttur Eżekuttiv tal-Aġenzija Ewropea għas-Sigurtà tan-Networks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Hans-Gert PÖTTERING
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU C 278, 31.10.2008, p. 23.
   
      (2)  ĠU C 311, 5.12.2008, p. 13.
   
      (3)  ĠU L 248, 16.9.2002, p. 1.
   
      (4)  ĠU L 77, 13.3.2004, p. 1.
   
      (5)  ĠU L 357, 31.12.2002, p. 72.
   
      RIŻOLUZZJONI TAL-PARLAMENT EWROPEW
      tat-23 ta’ April 2009
      li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà tan-Network u l-Informazzjoni għas-sena finanzjarja 2007
      IL-PARLAMENT EWROPEW,
      
                  —
               
               
                  wara li kkunsidra l-kontijiet annwali definittivi tal-Aġenzija Ewropea għas-Sigurtà tan-Networks u l-Informazzjoni għas-sena finanzjarja 2007 (1),
               
            
                  —
               
               
                  wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea għas-Sigurtà tan-Networks u l-Informazzjoni għas-sena finanzjarja 2007, flimkien mat-tweġibiet tal-Aġenzija (2),
               
            
                  —
               
               
                  wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),
               
            
                  —
               
               
                  wara li kkunsidra t-Trattat KE, u b’mod partikulari l-Artikolu 276 tiegħu,
               
            
                  —
               
               
                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikulari l-Artikolu 185 tiegħu,
               
            
                  —
               
               
                  wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jwaqqaf Aġenzija Ewropea għas-Sigurtà tan-Networks u l-Informazzjoni (4), u b’mod partikolari l-Artikolu 17 tiegħu,
               
            
                  —
               
               
                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,
               
            
                  —
               
               
                  wara li kkunsidra l-Artikolu 71 u l-Anness V tar-Regoli tal-Proċedura tiegħu,
               
            
                  —
               
               
                  wara li kkunsidra r-rapport tal-Kumitat għall-Kontroll tal-Baġit (A6-0158/2009),
               
            
                  A.
               
               
                  billi l-Qorti tal-Awdituri (QEA) ddikjarat li kisbet assigurazzjoni raġonevoli li l-kontijiet annwali għas-sena finanzjarja 2007 huma affidabbli, u li t-tranżazzjonijiet bażiċi huma legali u regolari,
               
            
                  B.
               
               
                  peress li fit-22 ta’ April 2008 il-Parlament ta l-kwittanza lid-Direttur Eżekuttiv tal-Aġenzija Ewropea għas-Sigurtà tan-Networks u l-Informazzjoni rigward l-implimentazzjoni tal-baġit tal-Aġenzija għas-sena finanzjarja 2006 (6),
               
            
                  1.
               
               
                  Jinnota li r-Regolament (KE) Nru 1007/2008 (7) estenda l-mandat oriġinarju tal-Aġenzija ta’ ħames snin, li kellu jiskadi fit-13 ta’ Marzu 2009, bi tliet snin oħra sat-13 ta’ Marzu 2012;
               
            
                  2.
               
               
                  Jinnota li l-kritika tal-Qorti Ewropea tal-Awdituri li l-implimentazzjoni tal-attivitajiet operattivi kienet ikkonċentrata fl-aħħar kwart tal-2007, b’madwar 40 % tal-impenji u aktar minn 50 % tal-ħlasijiet marbutin mal-attivitajiet operattivi jiġi effettwati f’Novembru u Diċembru 2007;
               
            
                  3.
               
               
                  Jinnota li, skont il-Qorti Ewropea tal-Awdituri, dan seħħ minħabba li l-fondi ġew allokati tard; jinnota l-osservazzjoni ġenerali tal-Qorti Ewropea tal-Awdituri li għall-aġenziji ż-żgħar b’riżorsi limitati, l-allokazzjoni ta’ fondi fl-aħħar tas-sena jipperikola l-implimentazzjoni tal-attivitajiet operattivi;
               
            
                  4.
               
               
                  Jinnota li f’erba’ każijiet, ta’ valur totali ta’ EUR 121 500, l-approprjazzjonijiet trasferiti mis-sena finanzjarja preċedenti ma kinux jikkorrispondu mal-impenji legali;
               
            
                  5.
               
               
                  Mhuwiex sodisfatt mit-tweġiba tal-Aġenzija li f’xi każijiet l-approprjazzjonijiet mgħoddija ‘l quddiem kienu kkalkulati b’ċerta ammont ta’ approssimazzjoni; jistieden lill-Aġenzija tikkonforma mar-Regolament Finanzjarju fir-rigward ta’ trasferimenti għas-sena finanzjarja ta’ wara;
               
            
                  6.
               
               
                  Jinnota l-osservazzjonijiet tal-Qorti Ewropea tal-Awdituri fir-rigward tal-inventarju, jiġifieri li l-assi fissi kienu ġestiti permezz ta’ spreadsheet mingħajr l-ebda garanzija għall-integrità tad-data, filwaqt li ma sar l-ebda inventarju fiżiku eżawrjenti;
               
            
                  7.
               
               
                  Jinnota l-ispjega tal-Aġenzija li minħabba f’għadd limitat ta’ oġġetti l-inventarju amministrattiv huwa ġestit bi spreadsheets filwaqt li l-assi fissi huma ġestiti b’softwer tal-kontabilità; jinnota li l-Aġenzija għandha l-ħsieb tapplika l-Accrual Based Accounting (ABAC) fir-rigward tal-assi fl-2009;
               
            
                  8.
               
               
                  Jinsab imħasseb li l-Qorti Ewropea tal-Awdituri sabet punti ta’ dgħjufija fil-proċeduri tal-għoti tal-kuntratti, b’mod partikolari:
                  
                              —
                           
                           
                              l-għażla minn qabel tal-offerti li mhix ġustifikata,
                           
                        
                              —
                           
                           
                              id-dokumenti ta’ evalwazzjoni li ma kinux iffirmati mill-kumitat tal-evalwazzjoni,
                           
                        
                              —
                           
                           
                              il-fajls li ma kinux strutturati u kienu inkompleti;
                           
                        
            
                  9.
               
               
                  Jinnota li l-Aġenzija tagħraf in-nuqqasijiet, u wegħdet miżuri li jindirizzaw dawn in-nuqqasijiet, l-aktar billi jiġi ingaġġat uffiċjal li għandu esperjenza fl-għoti tal-kuntratti;
               
            
                  10.
               
               
                  Jitlob li l-Aġenzija, fir-rapport annwali tal-attivitajiet tagħha tal-2008 tagħmel referenza għall-miżuri meħuda sabiex tirrimedja dawn in-nuqqasijiet fir-rigward tal-għoti tal-kuntratti;
               
            
                  11.
               
               
                  Jinnota mir-rapport tal-attività annwali tal-Aġenzija u r-rapport dwar il-ġestjoni baġitarja u finanzjarja li hi kienet fost l-ewwel aġenziji li talbu l-appoġġ tal-Kummissjoni biex taqleb is-sistemi IT tal-finanzi tagħha għall-ABAC; jiddispjaċih li l-Kummissjoni, minħabba l-proċess tqil u l-ammont ta’ talbiet fl-istess waqt ta’ ħafna aġenziji oħrajn, ma kinitx f’qagħda li tieħu ħsieb it-talba tal-Aġenzija fi żmien xieraq;
               
            
                  12.
               
               
                  Jilqa’ l-fatt li t-tħejjijiet għall-migrazzjoni għall-ABAC bdew, u li l-Aġenzija qed tippjana li tħejji r-rendikonti finanzjarji tagħha għall-2009 billi tuża l-ABAC;
               
            
                  13.
               
               
                  Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (8).
               
            
         (1)  ĠU C 278, 31.10.2008, p. 23.
      
         (2)  ĠU C 311, 5.12.2008, p. 13.
      
         (3)  ĠU L 248, 16.9.2002, p. 1.
      
         (4)  ĠU L 77, 13.3.2004, p. 1.
      
         (5)  ĠU L 357, 31.12.2002, p. 72.
      
         (6)  ĠU L 88, 31.3.2009, p. 217.
      
         (7)  ĠU L 293, 31.10.2008, p. 1.
      
         (8)  Ara paġna 206 ta’ dan il-Ġurnal Uffiċjali.